Feodosia (Ukraina)

Feodosia (russisk: Феодосия, ukrainsk: Феодосія, krimtatarisk: Kefe) er en by på halvøya Krim. Byen har omtrent  innbyggere, og er et populært feriested ved Svartehavet. Her virket maleren Ivan Ajvazovskij.

Feodosia oppstod som en gresk koloni under navnet Theodosia på 500-tallet f.Kr. Opp igjennom historien har den tilhørt mange riker og kulturer, blant annet khazarene, Det bysantinske rike, Den gylne horde og Republikken Genova. Byen ble en del av Det russiske keiserrike i 1783, og ble overført fra Russland til Den ukrainske sosialistiske sovjetrepublikk i 1954.

Under navnet Caffa var stedet havneby for den italienske bystaten Genova. I 1343 ble Caffa beleiret av khanen Jani Beg og hans armé av krimtatarer da svartedauden brøt ut blant tatarene. De kastet sine døde over murene til den beleirede befolkningen også ble smittet, slik at dette er kalt ett av de første eksempler på biologisk krigføring.Mark Wheelis: «Biological Warfare at the 1346 Siege of Caffa», Emerging Infectious Diseases bind 8 (s. 971-75)<ref>{{Kilde www |url=https://www.wondriumdaily.com/caffa-the-black-deaths-port-of-entry-into-europe/ |tittel=Dorsey Armstrong: «Caffa, the Black Death's port of entry into Europe», Wondrium daily |besøksdato=2023-06-14 |arkiv-dato=2023-06-14 |arkiv-url=https://web.archive.org/web/20230614083028/https://www.wondriumdaily.com/caffa-the-black-deaths-port-of-entry-into-europe/ |url-status=yes }}</ref> Pestutbruddet tvang khanen til å gi opp beleiringen og trekke seg tilbake; men smitten fant veien videre til Europa da skip fra Genova og Venezia forlot Caffa i desember 1346 med kurs for Italia. Med på skipene var pestbakterien, yersinia pestis.Robert B. Marks: The origins of the modern world (s. 37), Rowman and Littlefield, ISBN 0-7425-1754-3

 Referanser 

 Litteratur 
 Michel Balard: «Caffa», i: Lexikon des Mittelalters 2, sp. 1370–1371.
 Sergej P. Karpov: La navigazione veneziana nel Mar Nero. XIII – XV sec. Edizioni del Girasole, Ravenna 2000, ISBN 88-7567-359-4.
 J. Vincey: Mein Feodossia.'' Books on Demand GmbH., Norderstedt 2005, ISBN 3-8334-3340-X.

 Eksterne lenker 


Kategori:Byer på Krim
Kategori:Byer ved Svartehavet
Kategori:Bosetninger etablert på 500-tallet f.Kr.
Kategori:Guvernementet Taurida